Foruden pladsmæssige samt individuelle og praktiske årsager kan en tilbygning også være med til at skrue ejendomsværdien på din bolig i vejret. Desuden vil din bolig blive mere attraktiv for potentielle købere – især hvis du bygger ud med et ekstra badeværelse. Mangel på plads og badeværelser er nemlig typiske årsager til, at en købsaftale ikke kommer i hus.
En tilbygning er med andre ord en god investering, hvis du overvejer at sælge din bolig engang i fremtiden.